stanford-oval/wikipedia huggingface dataset:
Robert Earnshaw

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Robert Earnshaw
Syntymäaika: 6. huhtikuuta 1981 (ikä 43)
Syntymäpaikka: Mufulira, Sambia
Pelipaikka: hyökkääjä
Pituus: 173 senttimetriä
Junioriseurat
1997–1998:  Cardiff City
Seurat
| Vuodet | Seura | O | (M) |
| 1998–2004 |  Cardiff City | 183 | (86) |
| 2000 | →  Greenock Morton | 3 | (2) |
| 2004–2006 |  West Bromwich | 43 | (12) |
| 2006–2007 | →  Norwich City | 43 | (12) |
| 2007–2008 |  Derby County | 22 | (1) |
| 2008–2011 |  Nottingham Forest | 98 | (35) |
| 2011– |  Cardiff City | 16 | (3) |
Maajoukkue
| 1998–2001 |  Wales U-21 | 10 | (1) |
| 2002–2011 |  Wales | 58 | (16) |
 Seurajoukkueuran tilastot kattavat vain kansalliset sarjat, päivitetty 9. huhtikuuta 2012.  Maajoukkueuran tilastot päivitetty 9. marraskuuta 2018.
Robert Earnshaw (s. 6. huhtikuuta 1981, Mufulira, Sambia) on walesiläinen entinen jalkapalloilija, pelipaikaltaan hyökkääjä. Hän pelasi useita vuosia Cardiff Cityssä ja edusti myös muun muassa West Bromwich Albionia, Norwich Cityä, Derby Countya ja Nottingham Forestia. Earnshaw on historian ainoa pelaaja, joka on tehnyt hattutempun eli kolme maalia yhdessä ottelussa Englannin Valioliigassa, English Football Leaguen jokaisella sarjatasolla, FA Cupissa, Englannin Liigacupissa sekä kansainvälisellä tasolla.
Ura

Sambiassa englantilaiselle David Earnshawille ja hänen sambialaiselle vaimolleen Ritalle syntynyt Robert asui Sambiassa viisivuotiaaksi, jonka jälkeen perhe muutti isän töiden perässä Malawiin. Vuonna 1990, Davidin kuoltua he muuttivat pieneen walesiläiseen Bedwasin kaupunkiin.
16-vuotiaana Earnshaw liittyi Walesin suurseuran Cardiff Cityn junioriakatemiaan. Hänen ammattilaisuransa alkoi Cardiffissa vuotta myöhemmin, ja onnistui tekemään tasoitusmaalin uransa avausottelussa Hartlepool Unitedia vastaan. Vuonna 2002 hän onnistui maalinteossa myös uransa ensimmäisessä A-maaottelussa, tehden voittomaalin Millennium Stadiumilla Saksaa vastaan. West Bromwich Albion hankki Earnshawin kesällä 2004 itselleen kolmella miljoonalla punnalla.
Kierrettyään useissa brittiseuroissa, Earnshaw palasi heinäkuussa 2011 takaisin Cardiff Cityyn, jatkosopimusneuvotteluiden kariuduttua Nottingham Forestin kanssa. Earnshawin yhteenlaskettu siirtosummansa vuodesta 2004 lähtien on ollut 12,6 miljoonaa puntaa, joista suurin osuus on Derby Countyn kesällä 2007 maksamat 3,5 miljoonaa puntaa. Hän lähti Cardiffista 2013 ja edusti sen jälkeen useita seuroja lyhyempiä pätkiä ennen lopettamistaan vuonna 2015.
Earnshaw pelasi Walesin maajoukkueessa 58 ottelua ja teki niissä 16 maalia vuosina 2002–2011.
Päivi von Hertzen

Päivi von Hertzen on suomalainen tanssija ja koreografi. Hänen merkittäviä koreografioitaan on Big Boss (1987). Von Hertzen on tanssinut muun muassa Tanssiteatteri Hurjaruuthissa ja Tanssistudiossa. Rollossa hän on myös ohjannut esimerkiksi produktion Rock'n  Rollo (1985).
Rízia

| Rízia Ρίζια |
| --- | --- |
 Rízia
 Koordinaatit: 41°37′25″N, 26°25′31″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Évros
Kunta:  Orestiáda
Hallinto:  
 – Asutustyyppi:  kylä
 – Kallikrates-koodi:  0303020401
Väkiluku (2011):  1 272
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Rízia (kreik. Ρίζια) on Kreikan kylä, joka kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 1 272 (vuonna 2011).
Rízian kylä sijaitsee Koillis-Kreikassa Árdas-joen varrella. Kylän pääelinkeino on maanviljely. Sen nimen alkuperää ei tunneta: sen on selitetty tulevan esimerkiksi juurista (ríza) tai riisin (rýzi) viljelystä. Ríziasta on tehty löytöjä roomalaisajalta 100/200-luvuilta. Kylä tuhoutui kokonaan 1900-luvun alun Balkanin sodissa.
Rízia muodostaa oman kyläyhdyskuntansa (Τοπική Κοινότητα Ριζίων, Topikí Koinótita Rizíon). Aiemmin kylä kuului Výssan kuntaan ja vuodesta 2011 lähtien Orestiádan kunnan Výssan kunnallisyksikköön.
S/S Bodia

S/S Bodia oli suomalainen Maarianhaminasta kotoisin ollut rahtihöyrylaiva joka ajoi karille ja upposi Runden luona Aalesundin lähellä Norjan rannikolla 4. joulukuuta 1936. Laivan 30 hengen miehistöstä hukkui kolme, muut saatiin pelastettua paikalle tulleeseen luotsilaivaan.
S/S Bodia oli painolastissa matkalla Ostendesta Narvikiin Norjaan, jossa sen oli tarkoitus lastata malmia. Jo ennen uppoamistaan laiva oli menettänyt savupiippunsa. Laiva ajoi karille 4. joulukuuta illalla kello 22 aikaan. Kolme miehistön jäsentä hukkui, muuta onnistuivat pelastumaan laivaveneeseen. Soudettuaan useita tunteja myrskyssä heidät pelasti Rundesta tullut luotsilaiva.
Laiva oli rakennettu Craig, Taylor & Co. Ltdin telakalla Stockton-on-Teesissä Englannissa vuonna 1899. Laivan vetoisuus oli 1 814 bruttorekisteritonnia, pituus 82 metriä, leveys 12,4 metriä ja syväys 5,5 metriä. Kolmisylinterisen trippelihöyrykoneen teho oli 1 150 hevosvoimaa ja suurin nopeus 11 solmua. Laiva oli S/S Greenhill nimellä cardiffilisen Tillett W. J. & Co-varustamon omistuksessa vuoteen 1913 saakka. Tämä jälkeen laiva oli ruotsalaisomistuksessa nimillä S/S Aila 1913–1918 ja S/S Bodia 1919–1934. Vuonna 1934 laivan osti maarianhaminalainen John W. Wennström.
Päivien kimallus

Päivien kimallus voi tarkoittaa seuraavia:
Päivien kimallus, Han Suyinin kirjoittama romaani vuodelta 1952 (suomennos 1954)
Päivien kimallus (Love Is a Many-Splendored Thing), yhdysvaltalainen elokuva Han Suyinin romaanin pohjalta vuodelta 1955
Päivien kimallus (Mua he chieu thang dung), vietnamilaisen Trần Anh Hùngin käsikirjoittama ja ohjaama elokuva vuodelta 2000
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Päivien kimallus”, voi hakea sivunnimihaulla, laajalla sivunnimihaulla tai tekstihaulla.
Rosa Was Here

| Rosa Was Here |
| --- | --- |
 Elokuvan juliste, Kaija Juurikkala, 1994.
Ohjaaja:  Kaija Juurikkala
Käsikirjoittaja:  Kaija Juurikkala
Tuottaja:  Heikki Takkinen
Säveltäjä:  Pekka Karjalainen
Kuvaaja:  Antti Hellstedt
Leikkaaja:  Jukka Nykänen
Lavastaja:  Marjaana Rantama
Pääosat:  Sanna Liljander Oula Kitti Soili Niemi Petteri Jamalainen
Valmistustiedot
Valmistusmaa:  Suomi
Tuotantoyhtiö:  Filminor
Ensi-ilta:  1994
Kesto:  51 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rosa Was Here on Kaija Juurikkalan ohjaama, vuonna 1993 valmistunut ja vuonna 1994 teatteriensi-iltansa saanut puolipitkä nuortenelokuva.
Juoni

Kolmattatoista syntymäpäiväänsä lähestyvä Rosa herää eräänä aamuna maailmaan, josta kaikki yli 13-vuotiaat ovat kadonneet. Hän tajuaa, että sama kohtalo uhkaa häntäkin ja viettää viimeiset päivänsä ystäviensä kanssa kaikkia rajoja rikkoen, ilman aikuisten valvontaa.
Tuotanto

Rosa Was Here oli yksi vuosina 1990–1996 nuorille elokuvan­tekijöille suunnatun Sparraus­rinki-tuki­ohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3.
Vastaanotto

Elokuva palkittiin Tampereen kansainvälisten lyhytelokuva­festivaaleilla (Risto Jarva -palkinto) ja Oulun kansainvälisillä lasten- ja nuorten­elokuvien festivaaleilla marraskuussa 1993, jossa se sai myös ensiesityksensä.
Rosa Was Here on esitetty Yleisradion tv-kanavilla 1994, 1999, 2007, 2012 ja 2018.
Päivi Virta

| Päivi Virta> Henkilötiedot |
| --- | --- |
Syntynyt: 3. elokuuta 1964 Tampere
Kansalaisuus:   Suomi
Jääkiekkoilija
Lempinimi:  Pilleri
Pelipaikka:  puolustaja
Maila:  vasen
Pituus:  158 cm
Paino:  60 kg
Seura
Seura:  Espoo Blues
Sarja:  NSML
Pelinumero:  33 (numero jäädytetty Espoo Bluesissa)
Pelaajaura
Pääsarjaura:  1982–2006
Aik. seurat:  Tampereen Ilves, Kerava Shakers, Kiekko-Espoo
Päivi Virta (ent. Halonen, s. 3. elokuuta 1964 Tampere) on suomalainen jääkiekkoilija. Hänen pelaajauransa alkoi Tampereen Ilveksessä vuonna 1982 pääsarjauralla. Tampereen Ilves oli myös hänen kasvatusseuransa, tämä erotuksena Ylöjärven Ilveksestä mainittakoon. Sittemmin hän on edustanut Kerava Shakersia, Kiekko-Espoota ja Espoo Bluesia.  Espoon Blues on jäädyttänyt hänen pelipaitansa numeron 33, ja hän on Jääkiekkoleijona numero 235.
Virta oli Naisten Liigan voittaja kausilla 1985–2005 eli parikymmentä vuotta. Hän pelasi yli 400 runkosarjan ottelua, joissa saavutti 495 tehopistettä. Virta edusti Suomea kansainvälisissä arvokisaturnauksissa, joissa hän saavutti muun muassa Euroopan-mestaruuden ja MM-pronssia. Pelipaikaltaan kutsumanimen "Pilleri" saanut Virta on toiminut puolustajana.
Virta saavutti ensimmäisenä suomalaisena naiskiekkoilijana, Suomen Jääkiekkoliiton President's Trophy -palkinnon 2004. Hänen nimeään kantava tunnustuspalkinto jaetaan nykyään (peliuransa päättymisen jälkeen) vuosittain parhaalle puolustajalle NSML-sarjassa. Vuodesta 2018 lukien joukkueiden määrä kasvaa 8:sta 10:een.
Pseudo Echo

Pseudo Echo  on vuonna 1982 perustettu australialainen uutta aaltoa soittava yhtye. Yhtye jäi tauolle vuonna 1990, mutta on ollut toiminnassa taas vuodesta 1998 lähtien. Yhtyeen perustanut Brian Canham on ainoa yhä mukanaoleva alkuperäinen jäsen yhtyeessä.
Jäsenet > Alkuperäiset jäsenet

Brian Canham (laulu, 1982–)
Pierre Gigliotti (bassokitara, koskettimet; 1982–2012)
Tony Lugton (koskettimet, kitara; 1982–1984)
Jäsenet > Nykyiset jäsenet

Brian Canham (laulu, 1982–)
James Mudd (koskettimet, keytar; 2018–)
Matty Ray (keytar, 2016–)
Cameron Smith (rummut, 2018–)
Albumit

Autumnal Park (1984)
Love an Adventure (1985)
Race (1988)
Teleporter (2000)
Ultraviolet (2014)
Acoustica (2020)
After Party (2020)
1990 The Lost Album Demos (2021)
Ultimate (2022)
Aiheesta muualla

Kuvia tai muita tiedostoja aiheesta Pseudo Echo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pseudo Echo
Käännös suomeksi
Puhekorpus

Puhekorpus on puhutun kielen äänitiedostojen ja tekstitranskriptioiden tietokanta. Nämä äänitiedostot ja niiden transkriptiot ovat sellaisessa muodossa, jota voi hyödyntää puheentunnistuskoneen kanssa käyttävien akustisten mallien luomisessa.
Aiheesta muualla

What is a speech corpus or speech corpora?  VoxForge
Princess Cruises

| Princess Cruises |
| --- | --- |

Perustettu:  1965
Kotipaikka:   Beverly Hills, Kalifornia
Toimiala:  matkailu
Henkilöstö:  12 000
Emoyhtiö:  Princess Cruises Llc
Omistaja:  Carnival Corporation & PLC
Kotisivu:  Princess.com
Infobox OKVirheellinen NIMI-arvo: 
M/S Sea Princess Fort-de-Francessa
Princess Cruises on brittiläis-amerikkalainen risteily-yhtiö, joka tuli tunnetuksi televisiosarjan Lemmenlaiva myötä. Sarjassa esiintyivät yhtiön risteilyalukset Pacific Princess (nykyisin Pacific) sekä Island Princess (nykyisin Discovery). Maailmanlaajuisesti Princess Cruisesilla on useampia matkakohteita kuin millään muulla risteily-yhtiöllä.
Historia

Princess Cruisesin toiminta alkoi 1960-luvulla, kun Stanley MacDonald vuokrasi Canadian Pacific Limitedin lautta Princess Patrician. Lautta liikennöi Los Angelesista aikana, jolloin alus normaalisti olisi ollut käyttämättömänä. Alusta ei kuitenkaan ollut suunniteltu tropiikinristeilyjä varten, joten yhtiö hankki tarkoitusta varten rakennetun Italia-aluksen.
Italia oli alun perin tilattu vuonna 1963 ja se oli ensimmäisiä moderneja aluksia. Modernia suunnittelua korostivat muun muassa pelastusveneiden kiinnitys alemmas runkoon jotta yläkannet olisivat tilavampia, ja pääkoneiden sijoittaminen peräosaan. Laivan sisustuksen suunnittelivat Gustavo Finali ja Romano Boico, jotka olivat sisustaneet myös risteilyalukset Augustus, Raffaello, Oceanic ja Homeric.
Rakentaminen edistyi hitaasti, ja Italia laskettiin vesille vasta keväällä 1965. Kun alusta varusteltiin telakalla, julistettiin sen omistajat sekä rakentajayhtiö vararikkoon. Alus joutui pankin haltuun, joka perusti yhtiön aluksen myyntiä tai vuokrausta varten. Pankkiyhtiö vuokrasikin aluksen Princess Cruisesille.
Princess Cruises markkinoi alusta nimellä Princess Italia, muttei koskaan virallisesti uudelleennimennyt alusta. Yhtiön logo ilmestyi alukselle vasta vuotta myöhemmin. Alusta käytettiin Los Angelesista Meksikon rannikolle suuntautuviin risteilyihin. Vuonna 1969 alusta käytettiin Alaskaan suuntautuvilla risteilyillä, mutta vuoteen 1973 mennessä vuokrasopimus peruttiin ja alus palautettiin Eurooppaan, jossa se vuokrattiin Costa Cruise Linelle.
Brittiläinen Peninsular & Oriental Steam Navigation Company (P&O) hankki Princess Cruisesin omistukseensa vuonna 1974, ja sen omistama Spirit of London siirtyi Princessin laivastoon, jossa alus sai nimen Sun Princess, ollen ensimmäinen yhtiön kahdesta samannimisestä aluksesta.
Samana vuonna P&O hankki Princessille kaksi uutta alusta, vuonna 1971 Nordseewerkellä Flagship Cruisesille rakennetut Sea Venturen ja Island Venturen, jotka saivat uudet nimet Pacific Princess ja Island Princess. Nämä kaksi alusta esiintyivät useaan otteeseen televisiosarjassa Lemmenlaiva.
P&O hankki Princess Cruisesille useita uusia aluksia aina 23. lokakuuta 2000 saakka, jolloin Princess Cruises erosi yhtiöstä ja muodosti itsenäisen yhtiön. 17. huhtikuuta 2003 miamilainen Carnival Corporation fuusioitui Princess Cruisesin kanssa, muodostaen Carnival Corporation & plc -yhtiön. Princess Cruisesin lisäksi Carnival operoi nykyisin kaikkiaan yhtätoista muuta risteily-yhtiötä.
Nykyiset alukset > Royal-luokka

| Nimi | Rakennusvuosi | Rakentaja | Bruttovetoisuus | Lippu | Muuta | kuva |
| --- | --- | --- | --- | --- | --- | --- |
| M/S Royal Princess | 2013 | Fincantieri | 141,000 tonnia |  Bermuda | Princess Cruisesin suurin ja toistaiseksi maailman yhdeksänneksi suurin risteilyalus |  |
| M/S Regal Princess | 2014 | Fincantieri | 141,000 tonnia |  Bermuda | - |  |
| M/S Majestic Princess | 2017 | Fincantieri | 143,000 tonnia |  Bermuda | - |  |
| M/S Sky Princess | 2019 | Fincantieri | 143,700 tonnia |  Bermuda | - |  |
| Enchanted Princess | 2020 | Fincantieri | 145,000 tonnia |  Bermuda | - |  |
Nykyiset alukset > Grand-luokka

| Nimi | Rakennusvuosi | Rakentaja | Bruttovetoisuus | Lippu | Muuta | kuva |
| --- | --- | --- | --- | --- | --- | --- |
| M/S Grand Princess | 1998 | Fincantieri | 109,000 tonnia |  Bermuda | Uusittu viimeksi toukokuussa 2011 |  |
| M/S Golden Princess | 2001 | Fincantieri | 109,000 tonnia |  Bermuda | Uusittu viimeksi 2009 |  |
| M/S Star Princess | 2002 | Fincantieri | 109,000 tonnia |  Bermuda | Tulipalo vuonna 2006. Uusittu 2008 |  |
| M/S Diamond Princess | 2004 | Mitsubishi | 116,000 tonnia |  Bermuda | Alkuperäinen nimi Shapphire Diamond |  |
| M/S Sapphire Princess | 2004 | Mitsubishi | 116 000 tons |  Bermuda | Alkuperäinen nimi Diamond Princess |  |
| M/S Caribbean Princess | 2004 | Fincantieri | 113,000 tonnia |  Bermuda | Uusittu viimeksi 2011. Ensimmäinen laiva, jossa on ulkoilmaelokuvateatteri |  |
| M/S Crown Princess | 2006 | Fincantieri | 113,000 tonnia |  Bermuda | Kallistui pahasti neitsytmatkallaan 18. kesäkuuta 2006 matkallaan New Yorkiin |  |
| M/S Emerald Princess | 2007 | Fincantieri | 113,000 tonnia |  Bermuda | Sai kritiikkiä Suomessa, Koska miehistö ei ollut ilmoittanut ennalta laivalla olleista sikainfluenssatapauksista |  |
| M/S Ruby Princess | 2008 | Fincantieri | 113,000 tonnia |  Bermuda |  |  |
Nykyiset alukset > Sun-luokka

| Nimi | Rakennusvuosi | Rakentaja | Bruttovetoisuus | Lippu | Muuta | kuva |
| --- | --- | --- | --- | --- | --- | --- |
| M/S Sun Princess | 1995 | Fincantieri | 77,000 tonnia |  Bermuda | Uusittu viimeksi 2010 |  |
| MS Sea Princess | 1998 | Fincantieri | 77,000 tonnia |  Bermuda | Aiemmin Adonia |  |
Nykyiset alukset > Coral-luokka

| Nimi | Rakennusvuosi | Rakentaja | Bruttovetoisuus | Lippu | Muuta | kuva |
| --- | --- | --- | --- | --- | --- | --- |
| Coral Princess | 2002 | Chantiers de l'Atlantique | 92,000 tonnia |  Bermuda | Panamax-typpi |  |
| Island Princess | 2003 | Chantiers de l'Atlantique | 92,000 tonnia |  Bermuda | Panamax-typpi |  |
Nykyiset alukset > Explorer-luokka

| Nimi | Rakennusvuosi | Rakentaja | Bruttovetoisuus | Lippu | Muuta | kuva |
| --- | --- | --- | --- | --- | --- | --- |
| M/S Pacific Princess | 1999 | Chantiers de l'Atlantique | 30,277 tonnia |  Bermuda | Alun perin R Three |  |
Aiheesta muualla

Kuvia tai muita tiedostoja aiheesta Princess Cruises Wikimedia Commonsissa
Princess Cruises
CruiseJournals.com - Cruise Community Pages
Ruteenit

| Ruteenit |
| --- | --- |
 Ruteenien lippu.
 Karpaattien ruteeneita eri heimojen kansallispuvuissa
Väkiluku:  n. 55 000, Ruteenijärjestöjen ilmoittamana 2 milj.
Asuinalueet:  Romania, Puola, Ukraina, Slovakia, Serbia, Kroatia
Kielet:  ruteeni, Pannonian (Vojvodinan) ruteeni, slovakki, ukraina, venäjä
Uskonnot:  Ortodoksisuus, Idän katoliset kirkot
Ruteenit eli rusynit ovat itäisen Keski-Euroopan eri alueilla hajallaan elävä slaavilainen kansa, joka puhuu itäslaavilaisiin kieliin kuuluvaa ruteenin kieltä. Ruteenien perinteisenä kotiseutuna pidetään Ruteniaa. Suurimmat nykyiset ruteenien keskittymät ovat Slovakiassa, Ukrainassa (karpatoruteenit), Puolassa ja Serbian Vojvodinassa.
Ruteenien asema on monin paikoin melko epämääräinen ja sekava. Esimerkiksi neuvostoaikana Ukrainan Taka-Karpatian alueella ruteenien kansalliset pyrkimykset tukahdutettiin melko voimakkaasti, ja heidät laskettiin virallisesti ukrainalaisiksi.
Ruteenin kieli on lähimpänä ukrainan kieltä. Ukrainan valtio katsookin, että ruteeni on vain ukrainan murre. Varsin lähellä se on myös valkovenäjän kieltä, jota kutsutaan myös valkoruteeniksi. Myös ukrainan kieltä on lännempänä kutsuttu ruteeniksi.
Tšekkoslovakiassa ruteeneja, ukrainalaisia ja venäläisiä ei pitkään aikaan tilastoitu erillisiksi kansoiksi, ja sosialismin aikana ruteenit olivat virallisesti vain ukrainalainen heimo, jonka kieltä ei tunnustettu. Vastaavasti Unkarissa Slovakian rajan läheisyydessä eläneet ruteenit laskettiin slovakeiksi ja pantiin slovakinkielisiin kouluihin. Nykyään ruteenin kieli on Slovakiassa tunnustettu, mutta kansa on vieraantunut siitä.
Länsislaaviseksi luokiteltu Pannonian eli Vojvodinan ruteenien kieli, joka voimakkaita paikallisvaikutteita saatuaan on läheistä sukua sekä serbin että slovakin kielille, normitettiin vuonna 1923, ja myöhemmin siitä tuli yksi alueen seitsemästä virallisesta kielestä. Nykyään ruteeneja elää Vojvodinassa noin 30 000 henkeä, ja alueella on sadan vuoden aikana ilmestynyt yli 200 ruteeninkielistä kaunokirjallista teosta.
Katolisessa Puola-Liettuassa elettyään useimmat ruteenit ovat ortodoksista riitusta noudattavia mutta paavin ylivallan tunnustavia uniaatteja.
Puolan ja Galitsian Karpaateilla elävät ruteenit jaetaan kolmeen heimoon, jotka ovat lännestä itään lueteltuna lemkot, boykot ja hutsulit.
Kuuluisia ruteeneja

Andy Warhol, taiteilija
Aiheesta muualla

Kuvia tai muita tiedostoja aiheesta Ruteenit Wikimedia Commonsissa
John-Paul Himka, Ruthenians, Internet Encyclopedia of Ukraine (englanniksi)
Ruteenien kansainvälinen mediakeskus (Arkistoitu – Internet Archive)
Rusynska obroda (Slovakia)
Carpatho-Rusyn Society (Arkistoitu – Internet Archive)
Ruteenien sukututkimusta
Rémy Vercoutre

| 0 | 1 | 2 |
| --- | --- | --- |

Henkilötiedot
Koko nimi: Rémy Vercoutre
Syntymäaika: 26. kesäkuuta 1980 (ikä 44)
Syntymäpaikka: Grande-Synthe, Ranska
Pelipaikka: maalivahti
Seurat
| Vuodet | Seura | O (M) |
| 1996–2002 2002–2014 2004–2005 2014–2018 | Montpellier Olympique Lyonnais → RC Strasbourg SM Caen | 35 (0) 75 (0) 5 (0) 145 (0) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2021.
Rémy Vercoutre (s. 26. kesäkuuta 1980 Grande-Synthe) on ranskalainen jalkapalloilija, pelipaikaltaan maalivahti. Hän edusti vuonna 2018 päättyneellä pelaajaurallaan Ranskan liigassa Montpellier'ta, yli kymmenen vuotta Lyonia, Strasbourgia ja Caenia.
Ennen siirtymistään Lyoniin vuonna 2002 Vercoutre pelasi Montpellier’ssa. Vuonna 2004 hän pelasi 11 ottelua (liigassa viisi) lainalla Strasbourgissa. Lyonissa hän oli useimpina vuosina kakkosmaalivahti.
Kun Grégory Coupet loukkaantui kauden 2007–2008 alkupuoliskolla, Vercoutresta tuli Lyonin ykkösmaalivahti ja hän pelasi lähes jokaisessa ottelussa ennen Coupet'n paluuta. Lyonin ykkösmaalivahtina kaudella 2009–2010 oli Hugo Lloris Vercoutren ollessa kakkosmaalivahti.  Kaudella 2012–2013 Vercoutre pelasi ykkösmaalivahtina 31 liigaottelua mutta kauden loppupuolella tapahtunut loukkaantuminen piti hänet poissa kentiltä ison osan seuraavaakin kautta. Kaudet 2014–2018 hän oli Caenin ykkösmaalivahti.
Aiheesta muualla

Vercoutren tilastot Ranskan liigan sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rémy Vercoutre
Käännös suomeksi
Päivi Nevalainen

Päivi Nevalainen
Päivi Nevalainen (s. 10. marraskuuta 1983 Anjalankoski) on suomalainen taidoka, joka edustaa helsinkiläistä Yliopiston Taidoa.
Nevalainen aloitti taidouransa vuonna 2002 ja hän on vyöarvoltaan 2. dan.
| Arvokilpailumenestys |  |
| --- | --- |
SM-menestys: 2011:  jissen (ottelu) pronssi  dantai hokei (joukkueliikesarja) hopea  2010:  jissen (ottelu) pronssi  dantai jissen (joukkueottelu) kulta  dantai hokei (joukkueliikesarja) kulta
EM-menestys: 2011:  jissen (ottelu) kulta  dantai jissen (joukkueottelu) kulta  dantai hokei (joukkueliikesarja) kulta  2007:  jissen (ottelu) hopea  dantai jissen (joukkueottelu) hopea
MM-menestys: 2009:  dantai hokei (joukkueliikesarja) pronssi  tenkai (suunniteltu näytösottelu) pronssi
S/S Bolheim

S/S Bolheim oli saksalainen rahtilaiva, joka joutui talvisodan aikana 10. joulukuuta 1939 Mäntyluodon edustalla Neuvostoliiton laivaston sukellusveneen S-1:n tykkituleen. Tulituksessa laivan sähköttäjä kuoli heti ja päällikkö myöhemmin saamiinsa vammoihin.
Talvisodan alkaessa Bolheim oli purkamassa lastiaan Mäntyluodon satamassa. Neuvostoliitto ilmoitti, että vieraiden maiden alusten oli kahden päivän kuluessa poistuttava Suomen aluevesiltä ja sen jälkeen niitä kohdeltaisiin vihollisaluksina. Bolheimin päällikkö Hildesheim olisi tämän vuoksi halunnut keskeyttää laivan lastin purkamisen, mutta satamaviranomaiset vaativat Suomelle tärkeän lastin purkamista loppuun. Neuvostoliiton asettama määräaika oli kulunut umpeen kun Bolheim lähti Mäntyluodosta propsilastissa 10. joulukuuta kohti Ruotsia.
Alkumatkassa Bolheim oli mukana kahden suomalaisen ja toisen saksalaisen laivan kanssa saattueessa, jota suojasi kaksi suomalaista partioalusta. Saattue hajosi puolenpäivän maissa Bolheimin jatkaessa matkaa yksin. Kello 14.50 S-1, jonka päällikkö oli kapteeniluutnantti Tripolskij, nousi pintaan noin 150 metrin etäisyydellä Bolheimista. Vene sukelsi uudestaan, mutta palasi taas pintaan noin kymmenen minuutin kuluttua ja ampui tykillään neljä laukausta kohti laivaa. Komentosillalle osunut ammus surmasi laivan sähköttäjän ja haavoitti päällikköä. Laivan miehistö poistui alukselta pelastusveneissä perämiehen johdolla ja he lähtivät soutamaan kohti Mäntyluotoa. Sukellusvene jatkoi Bolheimnin tulitusta ampuen siihen 15–20 laukausta. Laiva ei kuitenkaan uponnut kokonaan, vaan ajelehti propsilastin kannattamana Suomen rannikon suuntaan. Sitä yritettiin myöhemmin hinata matalammille vesille, mutta siinä vaiheessa alus upposi 38 metrin syvyyteen. Hylyn sijaintipaikka on 61,26 astetta pohjoista leveyttä ja 21,40 astetta itäistä pituutta.
Bolheimin miehistö ei myrskyn takia päässyt rantautumaan Mäntyluotoon, vaan he ajelehtivat kahden vuorokauden ajan merellä kunnes pääsivät maihin Merikarvialla. Aluksen päällikkö kuoli vammoihinsa täällä ja muu miehistö palasi myöhemmin Saksaan Haaparannan ja Tukholman kautta.
Bolheim oli rakennettu vuonna 1913 Rotterdamissa Hollannissa ja sen omisti hampurilainen laivanvarustaja August Bolten. Aluksen vetoisuus oli 3 324 brt, pituus 100,9 metriä, leveys 14,7 metriä ja syväys 6,8 metriä. Laivalla oli 1 300 hevosvoiman trippelihöyrykone kahdella höyrykattilalla.